Erdei „Rokker Zsoltti” Sándornak egy sima Erdei Sándort is le kell győznie Miskolcon | Alfahír
Erdei „Rokker Zsoltti” Sándornak egy sima Erdei Sándort is le kell győznie Miskolcon
2018. június 12. | 15:50
Miskolc egyik választókörzetében időközi önkormányzati választás lesz, és mint arról már mi is beszámoltunk, lényegében közös ellenzéki támogatással a Rokker Zsolttiként ismert Erdei Sándor indul a fideszes kihívóval, Nagy Ákossal szemben.
Ugyanakkor a 444.hu kiszúrta, hogy a miskolci választási bizottság elfogadta két újabb jelölt indulását is a július 15-i időközire, ráadásul
az egyik jelöltet ugyanúgy Erdei Sándornak hívják, és ő is független.
Felmerül a kérdés, hogy a választók hogyan különböztetik majd meg a két Erdei Sándort, ha mindkettő független.
Egyelőre a határozatból úgy tűnik, hogy a születési évet írják majd a nevük mellé (1976 és 1983), de mivel ezen aligha igazodhatnának ki a választók, talán szerencsésebb lenne beceneveket alkalmazni.
Ezzel akár az is a szavazólapon lehetne, hogy „Rokker Zsoltti”.
2010-ben már volt rá példa a többnyire cigányok lakta Tiszabőn, hogy a sok roma jelöltet a becenevükön is feltüntették, mint például
- Mága Gyula Pipás Gyuszi Fia
- Mága Zsolt Postás
- Nagy Kálmán Kis Kálmán Fia
- Surányi Gusztáv Sántaguszti Fia
- Rácz Jenő Hájas (:DDD)
(Forrás: választás.hu, 2010., Tiszabő)
Rokker Zsoltti egyébként nem viccből indul, azt mondja, komoly tervei vannak 12. számú egyéni választókörzetben. Mögé állt az MSZP, a DK, az LMP és a Jobbik is.